Document ID: 31993D0257

Odločba Komisije
z dne 15. aprila 1993
o določitvi referenčnih metod in seznama nacionalnih referenčnih laboratorijev za ugotavljanje ostankov
(93/257/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 64/433/EGS z dne 26. junija 1964 o zdravstvenih problemih, ki vplivajo na trgovino s svežim mesom znotraj Skupnosti [1], kakor je bila nazadnje spremenjena z Uredbo Komisije (ES) št. 92/5/EGS [2], in zlasti člena 8(1) Direktive,
ob upoštevanju Direktive Sveta 85/397/EGS z dne 5. avgusta 1985 o zdravju in zdravstvenih problemih z živalmi, ki vplivajo na trgovino s toplotno obdelanim mlekom znotraj Skupnosti [3], kakor je bila nazadnje spremenjena z Direktivo 89/662/EGS [4], in zlasti tretjega pododstavka člena 11(4) Direktive,
ker Odločba Komisije 93/256/EGS [5] določa metode za ugotavljanje ostankov snovi s hormonoskim in tireostatskim delovanjem; ker zgoraj omenjena odločba opredeljuje postopke, ki se upoštevajo in merila, ki se uporabljajo pri opravljanju analiz; ker bi se morala določba o referenčnih metodah sklicevati na merila, določena za potrditvene metode;
ker Odločba Komisije 90/515/EGS [6] določa referenčne metode za ugotavljanje ostankov težkih kovin in arzena; ker je treba predvideti določbo za referenčne metode za ugotavljanje ostankov razen težkih kovin in arzena;
ker predvideva zadnji pododstavek člena 8(1) Direktive 64/433/EGS, da se v vsaki državi članici imenuje vsaj en referenčni laboratorij za izvajanje preiskave na ostanke;
ker so v skladu s členom 8(1)(b) Direktive Sveta 86/469/EGS z dne 16. septembra 1986 v zvezi s pregledom živali in svežega mesa glede ostankov [7], kakor je bila spremenjena z Odločbo 89/187/EGS [8], nacionalni referenčni laboratoriji odgovorni za uskladitev norm in analitskih metod za vsak ostanek ali vsako skupino ostankov vključno z ureditvijo periodičnih primerjalnih preskusov vzorčnih delov, ki jih opravljajo odobreni laboratoriji ter v skladu z mejnimi vrednostmi;
ker je treba glede na razvoj znanstvenega in tehničnega znanja in zaradi jasnosti razveljaviti Odločbo Komisije 89/610/EGS [9];
ker so ukrepi, predvideni v tej odločbi, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Analitični referenčni postopki za dokazovanje ostankov snovi, naštetih v Prilogi I k Direktivi 86/469/EGS, z izjemo kemijskih elementov kot so težke kovine in arzen, so naslednji:
- preizkus imunosti,
- tankoplastna kromatografija,
- tekočinska kromatografija,
- plinska kromatografija,
- masna spektrometrija,
- spektrometrija,
ali kateri koli drugi postopek, ki izpolnjuje primerjalna merila skladno s členom 3.
Člen 2
Analitski referenčni postopek izbire mora temeljiti na:
(a) predvsem, na molekularni spektrometriji, ki zagotavlja neposredne informacije v zvezi z molekularno strukturo snovi, ki jo je treba preiskati; bodisi
(b) na kombinaciji neodvisnih postopkov, ki zagotavljajo neposredne informacije v zvezi z molekularno strukturo snovi, ki jo je treba preiskati;
in morajo imeti ustrezne meje zaznavnosti in določitve.
Člen 3
Merila, ki se uporabljajo za analitske referenčne postopke so merila za potrditvene metode, kakor so določene v točkah 1.2.3 do 1.2.6 in 2.1 do 2.2.5.3 in 2.4 do 2.5 Priloge k Odločbi 93/256/EGS.
Člen 4
Referenčni laboratoriji v državah članicah, ki so odgovorne za opravljanje referenčnih analiz, so našteti v Prilogi.
Člen 5
Ta odločba se ponovno pregleda pred 1. januarjem 1996, da se upošteva razvoj znanstvenega in tehničnega znanja.
Člen 6
Odločba 89/610/EGS se razveljavi.
Člen 7
Ta odločba je naslovljena na države članice.
V Bruslju, 15. aprila 1993

Labels: 0
3
16